
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ПРЕДПРИНИМАТЕЛЬСЕН ПРАВИСЕНЕ ХӲТӖЛЕС ЕНӖПЕ ӖҪЛЕКЕН 
УПОЛНОМОЧЕННӐЙ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН


Чӑваш Республикин Патшалӑх Канашӗ
2024 ҫулхи раштав уйӑхӗн 24-мӗшӗнче
йышӑннӑ

1 статья 
Чӑваш Республикин "Чӑваш Республикинче Предпринимательсен прависене хӳтӗлес енӗпе ӗҫлекен уполномоченнӑй ҫинчен" 2013 ҫулхи утӑ уйӑхӗн 30-мӗшӗнчи 57 №-лӗ саккунне (Чӑваш Республикин Саккунӗсен пуххи, 2013, 7 №; 2014, 6, 12 №-сем; 2015, 5 №; 2016, 2 №; "Республика" хаҫат, 2019, нарӑс уйӑхӗн 15-мӗшӗ; 2020, пуш уйӑхӗн 18-мӗшӗ, раштав уйӑхӗн 9-мӗшӗ; 2021, раштав уйӑхӗн 8-мӗшӗ; 2022, ҫу уйӑхӗн 5-мӗшӗ; 2023, ака уйӑхӗн 
5-мӗшӗ) ҫакӑн пек улшӑнусем кӗртес:
1) 12 статьяна ҫакӑн пек ҫырса хурас:
"12 статья. Уполномоченнӑй полномочийӗсем срокчен вӗҫленесси
1. Уполномоченнӑй полномочийӗсем Чӑваш Республикин Пуҫлӑхӗн йышӑнӑвӗпе ҫак тӗслӗхре срокчен вӗҫленеҫҫӗ:
1) Уполномоченнӑй вилсен;
2) суд Уполномоченнӑя хавшак ӑс-хакӑллӑ, хавшакланнӑ ӑс-хакӑллӑ 
е хыпарсӑр ҫухалнӑ тесе йышӑнсан е тата вилнӗ тесе пӗлтерсен;
3) суд Уполномоченнӑя айӑпласа йышӑннӑ приговор саккунлӑ йӗркепе вӑя кӗрсен;
4) Раҫҫей Федерацийӗн гражданлӑхне ҫухатсан е ют патшалӑх гражданлӑхне (подданствине) илсен е тата пурӑнма ирӗк панине е Раҫҫей Федерацийӗн гражданинӗн ют патшалӑх территорийӗнче ялан пурӑнма право пуррине ӗнентерекен ытти документ илсен.
2. Раҫҫей Федерацийӗн Президенчӗ ҫумӗнчи Предпринимательсен прависене хӳтӗлес енӗпе ӗҫлекен уполномоченнӑйпа килӗштернӗ тӑрӑх Уполномоченнӑй полномочийӗсем Чӑваш Республикин Пуҫлӑхӗн йышӑнӑвӗпе ҫак тӗслӗхре срокчен вӗҫленме пултараҫҫӗ:
1) полномочисене пурнӑҫлама пӑрахни ҫинчен хӑй заявлени ҫырса парсан;
2) медицина заключенийӗпе килӗшӳллӗн палӑртнӑ сывлӑх тӑрӑмне пула е ытти сӑлтавсемпе хӑйӗн тивӗҫӗсене вӑрах вӑхӑт хушши (тӑватӑ уйӑхран кая мар) пурнӑҫлама пултараймасан;
3) Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗн 131 статйипе пӑхса хӑварнӑ тӗслӗхсенче шанӑҫран тухсан;
4) вӑл федераци саккунӗсемпе, ҫак Саккунпа тата Чӑваш Республикин ытти саккунӗсемпе палӑртнӑ ытти требованисене, пӳлӳсене тата чарусене пӑхӑнмасан.
3. Уполномоченнӑя шанӑҫран тухнине пула должноҫран хӑтарас ӗҫе Федерацин "Коррупципе кӗрешесси ҫинчен" 2008 ҫулхи раштав уйӑхӗн 
25-мӗшӗнчи 273-ФЗ №-лӗ саккунӗн 131 статйипе пӑхса хӑварнӑ тӗслӗхсенче Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн ирттернӗ тӗрӗслев (ӑна ирттернӗ хыҫҫӑн шанӑҫран тухнине пула должноҫран хӑтармалли сӑлтав пулса тӑракан кӑлтӑк тупса палӑртнӑ) кӑтартӑвӗсем тӑрӑх пурнӑҫлаҫҫӗ.";
2) 13 статьян 3-мӗш пайӗн 4-мӗш пунктӗнче "Чӑваш Республикин ӗҫ тӑвакан власть органӗсен" сӑмахсене "Чӑваш Республикин ӗҫ тӑвакан органӗсен" сӑмахсемпе улӑштарас;
3) 18 статьян 3-мӗш пайӗнче "Чӑваш Республикин ӗҫ тӑвакан влаҫӗн органӗн" сӑмахсене "Чӑваш Республикин ӗҫ тӑвакан органӗн" сӑмахсемпе улӑштарас;
4) 19 статьян 3-мӗш пайӗнче "Чӑваш Республикин ӗҫ тӑвакан влаҫӗн органӗсем" сӑмахсене "Чӑваш Республикин ӗҫ тӑвакан органӗсем" сӑмахсемпе улӑштарас.
2 статья 
Ҫак Саккун ӑна официаллӑ йӗркепе пичетлесе кӑларнӑ кунран пуçласа вӑя кӗрет.

	Чӑваш Республикин
Пуҫлӑхӗ
	
О. Николаев

